Twee jaar lank het die wondersoete slaap my ontwyk. Pleks van ’n goeie nagrus het ek saans oopoog teen die groot bruin watervlek teen my slaapkamerplafon lê en vaskyk.
Sy is ’n kenner wat veral op jou slaapomgewing fokus en leefstylraad gee om jou slaappatrone te normaliseer.
Enkele weke later was ek so uitgemergel dat ek begin vrees het dat ek my werk gaan verloor. Ek het toe noodgedwonge ’n psigiater gaan sien, wat ’n mediese toestand by my gediagnoseer het.
Hy het vir my die regte medikasie, wat nié slaap- of kalmeerpille was nie, voorgeskryf. Op die eerste aand dat ek dit geneem het, het ek my eerste behoorlike nagrus in twee jaar ingekry.
Praat jy met kenners, besef jy dis geen wonder dat ’n mens nie behoorlik sonder ’n goeie nagrus kan funksioneer nie.
Soos elke slapelose weet, worstel jy in die wakker nanag alleen, en in die dag sukkel jy op jou eie om jou oë oop te hou.
As jy lank met slapeloosheid sukkel, moet jy ’n dokter raadpleeg (sien kassie onder). Maar as dit nie ’n onderliggende mediese toestand is wat jou van jou nagrus beroof nie, is daar volop ander raad om jou na Klaas Vakie se wêreld weg te voer.